**** 

**Comunicat de presă**

Începere proiect **PGI06047 ECoC-SME: Actions for inducing SME growth and innovation via the ECoC event and legacy/Acțiuni de stimulare a creșterii și inovării IMM-urilor prin evenimentul Capitală Europeană a Culturii și moștenirea acestuia**

Municipiul Timișoara este partener în cadrul proiectului ”**PGI06047 ECoC- SME: Actions for inducing SME growth and innovation via the ECoC event and legacy/Acțiuni de stimulare a creșterii și inovării IMM-urilor prin evenimentul Capitală Europeană a Culturii și moștenirea acestuia”,** implementat începând cu data de 01.08.2019, pe o perioadă de 36 de luni (faza I-24 de luni, faza II-12 luni) și finanțat prin Programul Interreg Europe.

**Valoarea totală a proiectului** este de **1.163.171 euro**, bugetul aferent Municipiului Timișoara fiind de **118.163 euro**, defalcat pe surse de finanţare şi pe faze după cum urmează:

**Faza I:** 107.950,00 Euro (*518.160 lei)*, din care:

- contribuţia FEDR (asistenţă financiară nerambursabilă) de 85% - în valoare de 91.757,50 euro (*440.436 lei)*

- cofinanţarea naţională prin MDRAP de 13% - în valoare de 14.033,50 euro (*67.360,8 lei*)

- contribuţia proprie de 2 % - în valoare de 2.159,00 euro (*10.363,2 lei)*

**Faza II**: 10.213,00 euro - sumă pauşală (*49.022,4 lei)*

**Partenerii de proiect** sunt:

* Universitatea Finlandei de Est - Institutul Karelian, Finlanda - Lider de proiect
* Municipiul Leeuwarden, Olanda – Partener de proiect
* Fundaţia Incubator, Leeuwarden, Olanda - Partener de proiect
* MateraHub Industrii Culturale şi Creative, Matera, Italia - Partener de proiect
* Municipiul Rijeka, Croaţia - Partener de proiect
* Municipiul Timişoara, România - Partener de proiect
* Universitatea Vytautas Magnus, Centrul pentru practici de afaceri, Kaunas, Lituania - Partener de proiect

**Obiectivul general** al proiectului este de a aduce împreună regiuni/orașe europene și grupuri de stakeholderi pentru a participa la un proces interactiv de învăţare şi co-creaţie interregională pentru promovarea IMM-urilor locale, existente şi viitoare, în timpul și după mega evenimentul Capitală Europeană a Culturii.

**Obiectivele specifice** ale proiectului sunt:

**Faza I**

1) realizarea unei analize a experienței fostelor gazde ale evenimentului Capitală Europeană a Culturii și a nevoilor şi obiectivelor viitoarelor Capitale Europene ale Culturii, în cadrul seminariilor care urmează a fi organizate de către partenerii de proiect

|  |  |  |  |
| --- | --- | --- | --- |
|  |  |  |  |

2) transpunerea în exemple de bune practici a acestor experienţe spre a fi utilizate în noile iniţiative de start-up și pentru consolidarea iniţiativelor deja existente în sectorul IMM, prin implicarea diverşilor actori interesaţi (instituții publice, actori responsabili de proiectele CEaC; organizațiile pentru promovarea/consultarea IMM-urilor și întreprinderile în sine, alte sectoare, de exemplu din sfera educaţională, societatea civilă, etc.).

3) elaborarea de planuri de acțiune locale.

**Faza II**

4) implementarea şi monitorizarea planurilor de acţiune locale

5) transmiterea de recomandări către programul CEaC privind modalitatea de a-și spori impactul pozitiv asupra economiilor locale/regionale.

6) diseminarea exemplelor de bune practici identificate în întreaga Uniune Europeană

****

**Persoană de contact – Municipiul Timișoara:**

Lavinia Simion – consilier Serviciul Unitatea de Implementare Proiecte Angajate ca și Capitală Europeană a Culturii; tel. 0256 – 408.371, email: [lavinia.simion@primariatm.ro](mailto:lavinia.simion@primariatm.ro)

**Pentru mai multe informații despre proiect, accesați website-ul:**

[www.interregeurope.eu/ecoc-sme/](http://www.interregeurope.eu/ecoc-sme/)

|  |  |  |  |
| --- | --- | --- | --- |
|  |  |  |  |